CELEX: 62016CB0083
Language: fi
Date: 2017-03-02 00:00:00
Title: Asia C-83/16: Unionin tuomioistuimen määräys (seitsemäs jaosto) 2.3.2017 (ennakkoratkaisupyyntö, jonka on esittänyt Administrativen sad Sofia-grad – Bulgaria) – Heta Asset Resolution Bulgaria OOD v. Nachalnik na Mitnitsa Stolichna (Ennakkoratkaisupyyntö — Unionin tuomioistuimen työjärjestyksen 53 artiklan 2 kohta ja 99 artikla — Tullikoodeksi — Jälkikäteen tehty vienti-ilmoitus — Riittävän todisteen käsite — Todisteiden riittävyyden arviointi)

29.5.2017   
            
            
               FI
            
            
               Euroopan unionin virallinen lehti
            
            
               C 168/17
            
         Unionin tuomioistuimen määräys (seitsemäs jaosto) 2.3.2017 (ennakkoratkaisupyyntö, jonka on esittänyt Administrativen sad Sofia-grad – Bulgaria) – Heta Asset Resolution Bulgaria OOD v. Nachalnik na Mitnitsa Stolichna
   (Asia C-83/16) (1)
   
   ((Ennakkoratkaisupyyntö - Unionin tuomioistuimen työjärjestyksen 53 artiklan 2 kohta ja 99 artikla - Tullikoodeksi - Jälkikäteen tehty vienti-ilmoitus - Riittävän todisteen käsite - Todisteiden riittävyyden arviointi))
   (2017/C 168/21)
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad Sofia-grad
   
      Asianosaiset
   
   
      Kantaja: Heta Asset Resolution Bulgaria OOD
   
      Vastaaja: Nachalnik na Mitnitsa Stolichna
   
      Määräysosa
   
   
               1)
            
            
               Yhteisön tullikoodeksista 12.10.1992 annetun neuvoston asetuksen (ETY) N:o 2913/92 161 artiklan 5 kohtaa ja tietyistä yhteisön tullikoodeksista annetun asetuksen N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93, sellaisena kuin se on muutettuna 20.5.2010 annetulla komission asetuksella (EU) N:o 430/2010, 788 artiklaa on tulkittava siten, että unionin tullialueelle sijoittautunutta myyjää pidetään tässä ensimmäisessä säännöksessä tarkoitettuna viejänä, kun kyseisten tavaroiden myyntisopimuksen tekemisen johdosta niiden omistusoikeus siirretään hankkijalle, joka on sijoittautunut tämän tullialueen ulkopuolelle.
            
         
               2)
            
            
               Asetuksen N:o 2454/93 795 artiklan 1 kohdan kolmannen alakohdan b alakohtaa on tulkittava siten, että jäsenvaltioiden tulliviranomaiset voivat vaatia sopimuksen huviveneen myynnistä kolmanteen maahan sijoittautuneelle henkilölle ja aluksen poistamisen kyseisen jäsenvaltion alusrekisteristä lisäksi muita todisteita, jos tällainen vaatimus on suhteellisuusperiaatteen mukainen.
            
         
               3)
            
            
               Asetuksen N:o 2454/93, sellaisena kuin se on muutettuna asetuksella N:o 430/2010, 795 artiklaa on tulkittava siten, ettei tulliviranomainen, jota pyydetään hyväksymään vienti-ilmoitus jälkikäteen tässä säännöksessä tarkoitetulla tavalla, ole sidottu pääasiassa kyseessä olevissa olosuhteissa toisen tulliviranomaisen arviointiin mainitun asetuksen 796 e artiklan 4 kohdan mukaisista riittävistä todisteista.
            
         
      (1)  EUVL C 136, 18.4.2016.